Virallinen lehti nro C 323 , 21/10/1998 s. 0013



KIRJALLINEN KYSYMYS E-4198/97 komissiolle esittäjä(t): José García-Margallo y Marfil (PPE) (21. tammikuuta 1998) Aihe: Agenda 2000 ja tavoite 1: työssäkäyvän väestön määrä vuosina 1993 - 1997 Aluepolitiikasta ja koheesiosta vastaava pääjohtaja Eneko Landáburu arveli marraskuun lopussa lehdistölle, että yksitoista Euroopan aluetta, muun muassa Valencia (Espanja), tulee menettämään tavoite 1 -luokituksen komission ehdotusten mukaisesti, joiden tarkoituksena on vähentää rakennerahastojen varoja ennen uusien maiden liittymistä unioniin. Landáburu perusti arvionsa komission käytössä oleviin alustaviin tietoihin. Valencian tapauksessa Eurostatin viralliset tilastot osoittavat kuitenkin, että vuonna 1993 kyseisen autonomisen maakunnan BKT oli 74,9 prosenttia yhteisön keskiarvosta ja vuonna 1994 vielä alhaisempi, nimittäin 73,6 prosenttia. Tavoite 1 -luokituksen rajana on 75 prosenttia, mikä ei viittaa siihen, että Valencia ei lähitulevaisuudessa enää täyttäisi objektiivisia edellytyksiä. Jos BKT:een laskuperusteena käytetään alueiden keskimääräistä tuloa vuosina 1993 - 1997, on tärkeää tuntea kyseisten alueiden makrotaloudelliset tiedot tarkastelujakson jokaisen vuoden osalta. Mikä oli seuraavien alueiden työssäkäyvän väestön määrä verrattuna kokonaisväestömäärään vuosina 1993, 1994, 1995, 1996 ja 1997? Anatolia, Makedonia, Thessalia, Kreeta, Peloponnes, Keski-Kreikka, Epeiros, Attika, Joonian saaret, Akhaïa, Stereá Ellas (Kreikka) Hainaut (Belgia) Thüringen, Brandenburg, Itä-Berliini, Sachsen-Anhalt, Sachsen, Münster (Saksa) Galicia, Extremadura, Kastilia La Mancha, Kastilia León, Ceuta y Melilla, Valencia, Asturias, Andalusia, Kanariansaaret, Murcia (Espanja) Valenciennes, Avesnes, Douai, Korsika, merentakaiset departementit (Ranska) Ulster, Connauaught, Leinster (Irlanti) Molise, Apulia, Sisilia, Basilicata, Sardinia, Calabria, Campánia (Italia) Flevoland (Alankomaat) Burgenland (Itävalta) Pohjois-Portugali, Alentejo, Algarve, Lisboa, Vale do Tejo, Centro (Portugali) Enterprise Islands, Highland, Merseyside, Pohjois-Irlanti (Yhdistynyt kuningaskunta) Komission jäsenen Yves-Thibault de Silguyn komission puolesta antama yhteinen vastaus kirjallisiin kysymyksiin E-4196/97, E-4197/97, E-4198/97, E-4199/97, E-4200/97, E-4201/97 ja E-4204/97 (13. maaliskuuta 1998) Voimassa olevassa rakennerahastoja koskevassa säädöksessä, rakennerahastojen päämääristä ja tehokkuudesta ja niiden toiminnan yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa annetun asetuksen (ETY) N:o 2052/88 muuttamisesta 20 päivänä heinäkuuta 1993 annetussa neuvoston asetuksessa (ETY) N:o 2081/93 ((EYVL L 193, 31.7.1993. )), säädetään 8 artiklassa, että ¨alueet, joita tavoite 1 koskee, ovat NUTS II -tason alueita (tilastollinen alueluokitus), joiden bruttokansantuote (BKT) asukasta kohden kolmen viimeksi kuluneen vuoden tietojen mukaan on vähemmän kuin 75 prosenttia yhteisön keskitasosta¨. Alueelliset BKT:t arvioidaan käyttämällä yhtenäistä menetelmää kaikilla yhteisön alueilla. Arviointimenetelmä perustuu kahteen muuttujaan: kansallinen BKT tietyltä ajalta ja vastaavan bruttoarvonlisän alueellinen rakenne. Tuoreimmat käytettävissä olevat tiedot koskevat vuotta 1994. Vuotta 1995 koskevia tietoja valmistellaan parhaillaan, ja vuotta 1996 koskevat tiedot ovat käytettävissä ennen tämän vuoden loppua. Arvoisan parlamentin jäsenen pyytämät tilastotiedot, jotka on otettu Eurostatin REGIO-tietokannasta, toimitetaan hänelle suoraan samoin kuin parlamentin pääsihteeristölle. Lisäksi on huomautettava, että näitä tietoja ei ole saatavilla Valenciennesin, Avesnesin ja Douain osalta (jotka ovat NUTS II -tasoa alempia alueita ja joita tavoite 1 voi koskea vain poikkeuksellisesti).